Video: Wat kan skeefloop? Verloofring op hond se snoet | Maroela Media
'n Vrou wat met haar verloofring op haar hond se snoet wou spog, het dit byna dadelik berou.
In 'n video, wat wyd op sosiale media gedeel word, plaas sy die ring op die hond se snoet en vra hom om te "stay". Sy het gedink dit sou 'n oulike video wees om haar verlowing aan te kondig. Dinge het egter gou skeefgeloop – die hond het die ring ingesluk.
Die hond sit aanvanklik mooi stil met die ring op sy snoet voor hy skielik 'n hap vat en die ring insluk.
Die video is op Reddit gedeel met die byskrif: "Wat kan skeefloop as ek met my nuwe verloofring wil spog?" Die gebruiker, wat die video gedeel het, het in die kommentaar laat weet 'n vriend het die video aangestuur.
Meeste kykers dink die video is grappig, maar talle het gesê die troeteldiereienaar is "onverantwoordelik" en "dom".
"Leer mens nie honde juis om dit te doen nie?" wil een gebruiker weet. "Mens sit 'n happie op sy snoet … wag … wag … hap, en die hond eet die happie."
'n Ander gebruiker voeg by: "Hierdie vrou het dit verdien. Mens sit nie iets oneetbaar op 'n hond se snoet asof dit 'n lekkerny is nie."